paragraph_text: Zima u Mumindolu peta je u nizu Moominovih knjiga Tove Jansson, Švedsko - Finske spisateljice, objavljena 1957. U ovoj knjizi Jansson prvi puta koristi novi, mračniji i tamniji ton u odnosu na ranije knjige koje je napisala u ostatku serijala. Ovo originalno remek djelo za djecu ima mnogo slojeva: suptilno upućuje da se treba suočiti s nepoznatim, ističe važnost prijateljstva te pokazuje svu moć i veličanstvenost prirode. Često je Mumin u ovoj knjizi bio usamljen, jadan, ljut ili uplašen, upravo zbog činjenice da je prisiljen preživjeti u svijetu u kojem osjeća da mu ne pripada.